**মহাপৃথিবী** (ইংরেজি: **Môhaprithibi**) কবি জীবনানন্দ দাশের চতুর্থ কাব্যগ্রন্থ। এটি প্রকাশিত হয় ১৯৪৪ খ্রিষ্টাব্দে (১৩৫১ বঙ্গাব্দ); প্রকাশক ছিলেন পূর্বাশা লিমিটেডের পক্ষে সত্যপ্রসন্ন ঘোষ। ঝরাপালক (১৯৪২), ধূসর পাণ্ডুলিপি (১৯৩৬) ও বনলতা সেন (১৯৪২) এর পর ১৯৪৪ খ্রিষ্টাব্দে ‘মহাপৃথিবী’ কাব্যগ্রন্থটি প্রকাশ করেছিলেন জীবনানন্দ দাশ। মহাপৃথিবী’র সবচেয়ে বিখ্যাত কবিতা আট বছর আগের একদিন।

জীবনানন্দ দাশ এই কাব্যটি কবি প্রেমেন্দ্র মিত্র ও সঞ্জয় ভট্টাচার্যকে উৎসর্গ করেছিলেন। ‘রয়াল’ আকারের ৪৮ পৃষ্ঠার গ্রন্থটির জন্য জীবনানন্দ দাশ ৩৫টি কবিতা বাছাই করিয়াছিলেন। পরবর্তীকালে অন্যান্য প্রকাশক ও সম্পাদক এ কাব্যগ্রন্থে নতুন কবিতা সংযোজন করেছেন। কবির মৃত্যুর পর ১৯৭০ খ্রিষ্টাব্দে কলকাতার সিগনেট প্রেস কর্তৃক প্রকাশিত মহাপৃথিবী’র সংস্করণে কবিতার সংখ্যা ৩৯। আরো উল্লেখ্য যে, এ সংস্করণ থেকে বনলতা সেন-এর ১২টি কবিতা বাদ দেয়া হয়েছে।

উৎসর্গপত্র
----------

জীবনানন্দ দাশ এই কাব্যটি কবি প্রেমেন্দ্র মিত্র ও সঞ্জয় ভট্টাচার্যকে উৎসর্গ করেছিলেন। ২৪ বৎসরের ব্যবধানে ১৯৭০-এ প্রকাশিত সিগনেট সংস্করণে দেখা যায় উৎসর্গ পত্রে পরিবর্তন সাধিত হয়েছে। সিগনেটের কর্তৃপক্ষ লিখেদিয়েছিলেন: "শ্রীমতী মঞ্জুশ্রীকে -- বাবার আশীর্বাদ"। মঞ্জুশ্রী জীবনানন্দ দাশের কন্যা। 

‘মহাপৃথিবী’র প্রথম সংস্করণ
পিতা তাকে আশীর্বাদস্বরূপ একটি গ্রন্থ উৎসর্গ করতেই পারেন। তবে স্মরণযোগ্য ১৯৫৪-তেই বাবা’র প্রয়াণ হয়েছিল। কবির মৃত্যুর চৌদ্দো বৎসর পরে সিগনেট প্রেস ‘মহাপৃথিবী’র ২য় সংস্করণ প্রকাশ করে।

ভূমিকা ও রচনা কাল
-----------------

*মহাপৃথিবী* কাব্যগ্রন্থের ভূমিকায় জীবনানন্দ লিখেছেন:

> "মহাপৃথিবী"র কবিতাগুলো (বঙ্গাব্দ) ১৩৩৬ থেকে ১৩৪৫-৪৮-এর ভিতর রচিত হয়েছিলো; বিভিন্ন সাময়িকপত্রে বেরিয়েছে (বঙ্গাব্দ) ১৩৪২ থেকে ১৩৫০-এ। 'বনলতা সেন' ও অন্য কয়েকটি কবিতা বার হয়েছিলো "বনলতা সেন" বইটিতে। বাকী সব কবিতা আজ প্রথম বইয়ের ভিতর স্থান পেল।
> শ্রাবণ, ১৩৫১
> 
> 

জীবনানন্দ দাশের স্বীয় ভাষ্য অনুযায়ী ‘মহাপৃথিবী’র কবিতাগুলি বঙ্গাব্দ ১৩৩৬ থেকে ১৩৪৫-৪৮ (১৯২৯ থেকে ১৯৩৮-৪১ খ্রিঃ) অবধি যুগব্যাপী কালপরিসরে বিরচিত। তবে ‘বনলতা সেন’ ও অন্য কয়েকটি কবিতা বনলতা সেন নামীয় কাব্যগ্রন্থে পূর্বেই (১৯৪২ খ্রিঃ) গ্রন্থস্থ হয়েছিল। বনলতা সেন কাব্যগ্রন্থের প্রথম প্রকাশ পৌষ ১৩৪৯ (ডিসেম্বর ১৯৪২); কবি বুদ্ধিদের বসুর ‘কবিতাভবন’ থেকে প্রকাশিত ‘এক পয়সায় একটি’ গ্রন্থমালার অর্ন্তভুক্ত। বনলতা সেন-এর প্রথম সংস্করণে কবিতার সংখ্যা ১২। কবিতা: ১. বনলতা সেন ২. কুড়ি বছর পরে ৩. ঘাস ৪. হাওয়ার রাত ৫. আমি যদি হতাম ৬. হায় চিল ৭. বুনো হাঁস ৮. শঙ্খমালা ৯. নগ্ন নির্জন হাত ১০. শিকার ১১. হরিণেরা ১২. বিড়াল এবং জীবনানন্দ দাশ মহাপৃথিবীতে অন্তর্ভুক্ত করেছিলেন।

জীবনানন্দ ‘মহাপৃথিবী’র ৩৫(-১২) টি কবিতা হইতে ১৩টি তাহার শ্রেষ্ঠ কবিতার (১৯৫৪) নির্বাচন করিয়াছিলেন। শ্রেষ্ঠ কবিতা’র ‘মনোকণিকা’, ‘সুবিনয় মুস্তফি’ ও ‘অনুপম ত্রিবেদী’ পরবর্তীকালে মহাপৃথিবী’র সিগনেট সংস্করণে অন্তর্ভুক্ত করা হয়।

সারমর্ম
-------

*মানুষের সাথে পৃথিবীর সম্পর্ক*

কবিতাসূচী
---------

এই কাব্যগ্রন্থে মোট ৪১টি কবিতা অন্তর্ভুক্ত আছে। কবিতাগুলোর শিরোনাম হলোঃ 

1. নিরালোক
2. সিন্ধুসারস
3. ফিরো এসো
4. শ্রাবণরাত
5. মুহূর্ত
6. শহর
7. শব
8. স্বপ্ন
9. বলিল অশ্বথ সেই
10. আট বছর আগের একদিন
11. শীতরাত
12. আদিম দেবতারা
13. স্থবির যৌবন
14. আজকের এক মুহূর্ত
15. ফুটপাথে
16. প্রার্থনা
17. ইহাদেরি কানে
18. সূর্যসাগর তীরে
19. মনোবীজ
20. পরিচায়ক
21. বিভিন্ন কোরাস
22. প্রেম অপ্রেমের কবিতা
23. পুনশ্চ
24. মৃত মাংস
25. হঠাৎ-মৃত
26. অগ্নি
27. উদয়ান্ত
28. সুমেরীয়
29. মৃত্যু
30. আমিষাশী তরবার
31. তিনটি কবিতা
32. সন্ধিহীন, স্বাক্ষরবিহীন
33. শান্তি
34. হে হৃদয়
35. ১৩৩৬-৩৮ স্মরণে
36. ঘাস
37. সমিতিতে
38. কোরাস
39. দোয়েল
40. সমুদ্র পায়রা
41. আবহমান
42. জর্নালঃ ১৩৪৬
43. পৃথিবীলোকে
44. সিন্ধুসারস

ইতিহাস
------

বিভিন্ন সংস্করণের প্রাসঙ্গিক তথ্যাদি নিম্নরূপ:

(ক) মহাপৃথিবী: প্রথম প্রকাশ ১৩৫১ (১৯৪৪)। প্রকাশক ও মুদ্রক : সত্যপ্রসন্ন দত্ত, পূর্বাশা লিমিটেড, পি ১৩ গণেশচন্দ্র এভিনিউ। উৎসর্গ: প্রেমেন্দ্র মিত্র, সঞ্জয় ভট্টাচার্য প্রিয়বরেষু, মূল্য: দেড় টাকা। রয়াল পৃ. ৮+৪০। প্রথম সংস্করণে কবিতার সংখ্যা ৩৫।

(খ) মহাপৃথিবী: প্রথম সিগনেট সংস্করণ বৈশাখ ১৩৭৬ (১৯৬৯)। প্রকাশক : দিলীপকুমার গুপ্ত, সিগনেট প্রেস, ২৫/৪ একবালপুর রোড, কলকাতা ২৩। প্রচ্ছদ : পৃথ্বীশ গঙ্গোপাধ্যায়। উৎসর্গ: শ্রীমতী মঞ্জুশ্রীকে--বাবার আশীবার্দ। প্রথম সংস্করণের ভূমিকা/সম্পাদনা মানবেন্দ্র বন্দ্যোপাধ্যায় [২৪ আশ্বিন ১৩৭৫]। মূল্য: চার টাকা। পৃ. ১২+৮২। এই সংস্করণে কবিতার সংখ্যা ৩৯।

(গ) মহাপৃথিবী: প্রথম নিউ স্ক্রিপ্ট সংস্করণ, মাঘ ১৪১১ (জানুয়ারি ২০০৪)। প্রকাশক: অমিতানন্দ দাশ, নিউ স্ক্রিপ্ট, ১) ১৭২/৩, রাসবিহারী অ্যাভিনিউ, কলকাতা; ২) এ-১৪ কলেজ স্ট্রিট মার্কেট, কলকাতা উৎসর্গ: শ্রীমতি মঞ্জুশ্রীকে--বাবার আশীবার্দ। প্রচ্ছদ: অমিত রায়। মূল্য: সুলভ কুড়ি টাকা (পেপারব্যাক), শোভন তিরিশ টাকা (বোর্ড বাঁধাই)। পৃ. ৮৭। এই সংস্করণে কবিতার সংখ্যা ৩৫।

১৯৬৯ খ্রিষ্টাব্দে প্রকাশিত সিগনেট সংস্করণে কবিতা সংখ্যা বৃদ্দি প্রসঙ্গে নিম্নরূপ ব্যাখ্যা দেয়া হয়েছিল: 

> "সেইজন্যই আমরা ১৩৪২ থেকে ১৩৫১ বঙ্গাব্দের মধ্যে (স্মরণীয়: ‘মহাপৃথিবী’র প্রকাশকাল ১৩৫১) প্রকাশিত কবিতা থেকে অন্তত কিছু কবিতা সংগ্রহ করার চেষ্টা করি। এর পিছনে আমাদের বিনীত অভিপ্রায় ছিল এই যে, ‘মহাপৃথিবী’ থেকে চোদ্দটি কবিতা অন্যত্র সরানো হয়েছে, অন্তত এই সেই সংখ্যাক নূতন কবিতা যোগ ক’রে তাকে প্রায় একটি পূর্ববৎ আকার দেয়া। জীবনানন্দর অনেক স্মরণীয় ও কৌতূহলোদ্দীপক কবিতা লুপ্ত হয়ে যাবার আগেই, অন্তত তার কয়েকটিকে, আমরা তাঁর অনুরাগীদের কাছে তুলে ধরতে চাচ্ছিলুম। ১৩৩২ থেকে অন্তত ১৩৫০ পর্যন্ত জীবনানন্দ যে প্রায়-কোনো ‘অধিকৃত’ কবির মতো, কবিতা লিখছিলেন, তাতে কোনো সন্দেহ নেই। তাঁর উপমা ও কাব্যভাষা তাঁরই দ্বারা সর্বস্বত্ব সংরক্ষিত; তাঁর চিন্তা ও ইন্দ্রিয়ময়তার তীব্র ও ‘স্বতন্ত্র সারবত্তা’ স্বতই প্রকাশিত। সেই জন্যেই, প্রায় পঁচিশ বছর পরে, এখন, দ্বিতীয় সংস্করণ প্রকাশ করার সময়, তাঁর লেখা তৎকালীন অন্য কবিতা থেকে কয়েকটি এই ‘মহাপৃথিবী’তে প্রথিত হলো।
> 
>

আরও দেখুন
---------

* জীবনানন্দ দাশের গ্রন্থাবলী
* ধূসর পাণ্ডুলিপি
* বনলতা সেন
* মহাপৃথিবী
* সাতটি তারার তিমির
* জীবনানন্দ দাশের শ্রেষ্ঠ কবিতা
* রূপসী বাংলা
* বেলা অবেলা কালবেলা

তথ্যসূত্র
---------

1. ↑  *কবিতাসমগ্র*, আবদুল মান্নান সৈয়দ সম্পাদিত, অবসর প্রকাশনা সংস্থা, ঢাকা, ১৯৯৪, পৃ. ৬২০

বহি:সংযোগ
---------

| * দে
* স
জীবনানন্দ দাশ |
| --- |
| কাব্য | 
* *ঝরা পালক* (১৯২৭)
* *ধূসর পাণ্ডুলিপি* (১৯৩৬)
* *বনলতা সেন* (১৯৪২)
* *মহাপৃথিবী* (১৯৪৪)
* *সাতটি তারার তিমির* (১৯৪৮)
* *জীবনানন্দ দাশের শ্রেষ্ঠ কবিতা* (১৯৫৪)
* *রূপসী বাংলা* (১৯৫৭)
* *বেলা অবেলা কালবেলা* (১৯৬১)
* *মহাপৃথিবী* (১৯৬৯)

 |  |
| কাব্যসংকলন | 
* *প্রকাশিত–অপ্রকাশিত কবিতাসমগ্র* (১৯৯৪, আবদুল মান্নান সৈয়দ সম্পাদিত)

 |
| কবিতা | 
* *বোধ" (১৯৩৬)*
* *অবসরের গান* (১৯৩৬)
* *ক্যাম্পে* (১৯৩৬)
* *আকাশলীনা* (১৯৪৮)
* *বনলতা সেন* (১৯৫২)
* *বাংলার মুখ আমি দেখিয়াছি* (১৯৫৭)

 |
| 

|  |
| --- |
| **গদ্য** |

 |
| উপন্যাস | 
* *মাল্যবান*
* *সতীর্থ*
* *চারজন*
* *পূর্ণিমা*
* *কল্যাণী*
* *নিরুপম যাত্রা*
* *জলপাইহাটি*
* *বাঁশমতির উপাখ্যান*

 |
| ছোট গল্প | 
* "জীবনানন্দ দাশের গল্প - গল্প সংকলন"

 |
| প্রবন্ধ | 
* *কবিতার কথা*
* *জীবনানন্দ দাশের প্রবন্ধ সংগ্রহ*

 |
| 

|  |
| --- |
| **সম্পর্কিত নিবন্ধ** |

 |
| সমকালীন সাহিত্যিক | 
* বুদ্ধদেব বসু
* অজিত কুমার দত্ত
* সজনীকান্ত দাস
* সুধীন্দ্রনাথ দত্ত
* প্রেমেন্দ্র মিত্র
* সমর সেন
* সঞ্জয় ভট্টাচার্য
* আবু সয়ীদ আইয়ুব
* অচিন্ত্যকুমার সেনগুপ্ত

 |
| সাহিত্য পত্রিকা | 
* *ব্রাহ্মবাদী*
* *কল্লোল*
* *কালি-কলম*
* *পরিচয়*
* *শনিবারের চিঠি*
* *কবিতা*
* *প্রগতি*

 |
| জীবনানন্দ গবেষক ও অনুবাদক | 
* আবদুল মান্নান সৈয়দ
* দেবীপ্রসাদ বন্দ্যোপাধ্যায়
* চিদানন্দ দাশগুপ্ত
* ক্লিনটন বি. সিলি
* প্রভাত কুমার মুখোপাধ্যায়
* আবু হাসান শাহরিয়ার
* ভূমেন্দ্র গুহ
* ফকরুল আলম
* জো উইন্টার
* অনুপম সেন

 |
| স্থান | 
* বরিশাল
* ব্রজমোহন কলেজ
* কলকাতা

 |
| জীবনানন্দ দাশের গ্রন্থতালিকা |